HMPRO ทุ่มงบ 100 ลบ. ปรับโฉม “โฮมโปร รามอินทรา”
HMPRO ทุ่มงบ 100 ลบ. ปรับโฉม "โฮมโปร รามอินทรา" รองรับอัตราการเติบโตเศรษฐกิจ-อสังหาฯ
24 พ.ย. 2558

นายณัฏฐ์ จริตชนะ  ผู้ช่วยกรรมการผู้จัดการ กลุ่มการตลาด บริษัท โฮม โปรดักส์ เซ็นเตอร์ จำกัด (มหาชน) หรือ HMPRO เปิดเผยว่า บริษัทใช้งบประมาณกว่า 100 ล้านบาท ปรับโฉม “โฮมโปร รามอินทรา” ด้วยรูปแบบดีไซน์ใหม่ทันสมัยมากขึ้น ตอบโจทย์ทุกไลฟ์สไตล์ ขยายพื้นที่ทุกความสุขให้มากขึ้น บนดีไซน์ที่ทันสมัย เพื่อรองรับอัตราการเติบโตในภาคเศรษฐกิจ และอสังหาริมทรัพย์ที่สูงขึ้นในย่านนี้โดยเฉพาะ
ทั้งนี้ ได้มีการปรับ Zoning จัดแนวทางเดินเข้า-ออก ปรับตำแหน่งกลุ่มสินค้าใหม่ ให้สะดวกในการจับจ่าย และเข้าถึงแผนกต่างๆ ในการเลือกซื้อสินค้า Grouping จัดสินค้าให้เป็นมาตรฐานเดียวกัน มีการจัดเรียงสินค้าทุกหมวดเป็นระบบ สะดวกต่อการเลือกซื้อมากขึ้น Decoration การตกแต่ง และบรรยากาศ มีความทันสมัย เปิดโล่ง ปรับโทนสีให้ดูสบายตา และมีการขยายพื้นที่จอดรถให้มากขึ้น สะดวกสบายกับการจับจ่ายใช้สอย นอกจากนี้ยังมีกิจกรรมต่างๆเพื่อร่วมร่วมฉลองโฉมใหม่ของสาขาดังกล่าวด้วย